CELEX: 32020R2171
Language: et
Date: 2020-12-16 00:00:00
Title: Euroopa Parlamendi ja nõukogu määrus (EL) 2020/2171, 16. detsember 2020, millega muudetakse nõukogu määruse (EÜ) nr 428/2009 IIa lisa liidu üldise ekspordiloa andmise osas teatavate kahesuguse kasutusega kaupade ekspordiks liidust Suurbritannia ja Põhja-Iiri Ühendkuningriiki

21.12.2020   
               
               
                  ET
               
               
                  Euroopa Liidu Teataja
               
               
                  L 432/4
               
            
         EUROOPA PARLAMENDI JA NÕUKOGU MÄÄRUS (EL) 2020/2171,
         16. detsember 2020,
         millega muudetakse nõukogu määruse (EÜ) nr 428/2009 IIa lisa liidu üldise ekspordiloa andmise osas teatavate kahesuguse kasutusega kaupade ekspordiks liidust Suurbritannia ja Põhja-Iiri Ühendkuningriiki
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõiget 2,
         võttes arvesse Euroopa Komisjoni ettepanekut,
         olles edastanud seadusandliku akti eelnõu liikmesriikide parlamentidele,
         toimides seadusandliku tavamenetluse kohaselt (1)
         
         ning arvestades järgmist:
         
                     (1)
                  
                  
                     29. märtsil 2017 esitas Ühendkuningriik Euroopa Liidu lepingu (ELi leping) artikli 50 kohase teate oma kavatsuse kohta liidust välja astuda. Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping (2) (edaspidi „väljaastumisleping“) sõlmiti kõnealuse artikli kohaselt liidu nimel nõukogu otsusega (EL) 2020/135 (3).
                  
               
                     (2)
                  
                  
                     Väljaastumislepingu tingimuste kohaselt ei ole Ühendkuningriik alates 31. jaanuarist 2020 enam Euroopa Liidu liikmesriik ning liidu esmase ja teisese õiguse kohaldamine Ühendkuningriigi suhtes ja Ühendkuningriigis lõpeb pärast väljaastumiselepingus sätestatud üleminekuperioodi lõppu 31. detsembril 2020.
                  
               
                     (3)
                  
                  
                     Nõukogu määrusega (EÜ) nr 428/2009 (4) luuakse ühine süsteem kahesuguse kasutusega kaupade ekspordi kontrollimiseks, et edendada liidu ja rahvusvahelist julgeolekut ning tagada võrdsed tingimused liidu eksportijatele.
                  
               
                     (4)
                  
                  
                     Määrusega (EÜ) nr 428/2009 on kehtestatud liidu üldine ekspordiluba, millega hõlbustatakse kontrolli kahesuguse kasutusega kaupade madala riskiga ekspordi üle teatavatesse kolmandatesse riikidesse. Praegu on liidu üldise ekspordiloaga nr EU001 hõlmatud Austraalia, Kanada, Jaapan, Uus-Meremaa, Norra, Šveits, sealhulgas Liechtenstein, ja Ameerika Ühendriigid.
                  
               
                     (5)
                  
                  
                     Ühendkuningriik on asjaomaste rahvusvaheliste lepingute ja massihävitusrelvade leviku tõkestamise rahvusvahelise korra osaline ning jätkab täiel määral sellega seotud kohustuste ja ülesannete täitmist.
                  
               
                     (6)
                  
                  
                     Ühendkuningriik teeb proportsionaalseid ja asjakohaseid kontrolle, et tõhusalt tegeleda kavandatud lõppkasutuse ja sellest kõrvalekaldumise ohuga seotud küsimustega kooskõlas määruse (EÜ) nr 428/2009 sätete ja eesmärkidega.
                  
               
                     (7)
                  
                  
                     Ühendkuningriigi lisamine üldise ekspordiloaga nr EU001 hõlmatud sihtriikide loetellu ei mõjuta eeldatavasti negatiivselt ei liidu julgeolekut ega ka rahvusvahelist julgeolekut.
                  
               
                     (8)
                  
                  
                     Võttes arvesse, et Ühendkuningriik on liidus toodetud kahesuguse kasutusega kaupade ekspordi oluline sihtkoht, on kohane lisada Ühendkuningriik liidu üldise ekspordiloaga nr EU001 hõlmatud sihtkohtade loetellu, et tagada kontrolli ühtne ja järjepidev kohaldamine kogu liidus, tagada liidu eksportijatele võrdsed tingimused ning vältida tarbetut halduskoormust, kaitstes samal ajal liidu ja rahvusvahelist julgeolekut.
                  
               
                     (9)
                  
                  
                     Vastavalt proportsionaalsuse põhimõttele on vajalik ja asjakohane põhieesmärkide, milleks on ebaproportsionaalsete kaubandushäirete ja liigse halduskoormus vältimine liidu kahesuguse kasutusega kaupade eksportimisel Ühendkuningriiki, saavutamiseks kehtestada õigusnormid, et hõlmata Ühendkuningriik liidu üldise ekspordiloaga nr EU001. ELi lepingu artikli 5 lõike 4 kohaselt ei lähe käesolev määrus seatud eesmärkide saavutamiseks vajalikust kaugemale.
                  
               
                     (10)
                  
                  
                     Võttes arvesse Ühendkuningriigi liidust väljaastumise asjaoludega seotud kiireloomulisust, peetakse asjakohaseks teha erand kaheksa nädala pikkusest tähtajast, millele on osutatud ELi lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli nr 1 (riikide parlamentide rolli kohta Euroopa Liidus) artiklis 4.
                  
               
                     (11)
                  
                  
                     Käesolev määrus peaks jõustuma võimalikult kiiresti, järgmisel päeval pärast selle avaldamist Euroopa Liidu Teatajas ning seda tuleks kohaldada alates 1. jaanuarist 2021, et tagada Ühendkuningriigi viivitamatu hõlmamine liidu üldise ekspordiloaga nr EU001,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 428/2009 IIa lisa muudetakse järgmiselt.
            
                        1)
                     
                     
                        Pealkirjas asendatakse tekst „Eksport Austraaliasse, Kanadasse, Jaapanisse, Uus-Meremaale, Norrasse, Šveitsi, sealhulgas Liechtensteini, ja Ameerika Ühendriikidesse“ järgmisega:
                        „Eksport Austraaliasse, Kanadasse, Jaapanisse, Uus-Meremaale, Norrasse, Šveitsi, sealhulgas Liechtensteini, Ühendkuningriiki ja Ameerika Ühendriikidesse“.
                     
                  
                        2)
                     
                     
                        2. osas lisatakse pärast kuuendat taanet järgmine taaane:
                        
                                    „—
                                 
                                 
                                    Ühendkuningriik (ilma et see piiraks käesoleva määruse kohaldamist Ühendkuningriigi suhtes ja Ühendkuningriigis seoses Põhja-Iirimaaga vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule (*1) lisatud Iirimaa ja Põhja-Iirimaa protokolli (edaspidi „protokoll“) 2. lisa punktile 47, milles loetletakse protokolli artikli 5 lõikes 4 osutatud liidu õiguse sätted)
                                 
                              
                           (*1)  Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping (ELT L 29, 31.1.2020, lk 7).“"
                        
                     
                  
         
            Artikkel 2
            Jõustumine ja kohaldamine
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2020
            
               
                  Euroopa Parlamendi nimel
               
               
                  president
               
               D. M. SASSOLI
            
            
               
                  Nõukogu nimel
               
               
                  president
               
               M. ROTH
            
         
         
            (1)  Euroopa Parlamendi 26. novembri 2020. aasta seisukoht (Euroopa Liidu Teatajas seni avaldamata) ja nõukogu 4. detsembri 2020. aasta otsus.
         
            (2)  Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping (ELT L 29, 31.1.2020, lk 7).
         
            (3)  Nõukogu 30. jaanuari 2020. aasta otsus (EL) 2020/135 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta (ELT L 29, 31.1.2020, lk 1).
         
            (4)  Nõukogu 5. mai 2009. aasta määrus (EÜ) nr 428/2009, millega kehtestatakse ühenduse kord kahesuguse kasutusega kaupade ekspordi, edasitoimetamise, vahendamise ja transiidi kontrollimiseks (ELT L 134, 29.5.2009, lk 1).